open-index/open-wikipedia-markdown huggingface dataset:
Conchuncions completivas en francés

As **conchuncions completivas en francés** introducen oracions sustantivas homonimas que se construyen con subchuntivo, indicativo u condicional. A principal conchunción completiva ye *que*.

As conchuncions completivas introducen proposicions subordinadas completivas con función de complemento directo, de subchecto, d'atributo u de complemento de nombre.

## Conchunción completiva ''que'' seguida de subchuntivo
Se fa con verbos que expresan voluntat, con verbos que expresan sentimiento, con verbos que expresan opinión en forma negativa u con verbos impersonals que expresan cosas pareixidas. As construccions verbals impersonals  que van siempre son infinitivo son *il est vrai que*, *il est certain que*, *il est évident que*, *il est exact que* y *il est clair que*
**Je souhaite *'qu' il vienne**.''
*''Je crains **qu' il ne revienne**.''
*''Les parents se plaignent **que** leurs enfants **soient** difficiles.''
*''Je ne crois pas **qu' il soit** malade.''
*''Il faut **qu' elle parle**.''
*''Il faut **que je mange** tôt.''

== Conchunción completiva ''que'' seguida d'indicativo ==
Se fa con verbos que expresan opinión u percepción. 
*''Vous croyez **qu'il est malade**.''

Tamién con [[verbos impersonals en francés|verbos impersonals]] que expresan certeza: ''il est vrai que'', ''il est certain que'', ''il est evident que'', ''il est exact que'' y ''il est clair que'':
*''Il est certain **que vous avez** un rhume.''

== Conchunción completiva ''que'' seguida de condicional ==
Se fa con verbos que expresan feitos hipoteticos.

== Conchunción completiva ''que'' introducindo un complemento de nombre ==
En francés as proposicions completivas con función de complemento de nombre encomienzan por a conchunción ''que'', sin levar debant a preposición ''de''. 
*''J'avais idée **qu' ** il passait par ici.''
**''Yo tenebe idea **de que*' se pasaba per aquí.*

En belsetán o verbo *acordar-se* se comporta asinas con proposicions sustantivas con función se complemento de rechimen verbal (*acuérda-te que...*, *no m'acuerdo que...*), pero en cheneral l'ausencia d'a preposición *de* con a conchunción completiva ye una diferencia entre o francés y as luengas ibero-romances como l'aragonés.

## Referencias

## Bibliografía
* Jesús Cantera y Eugenio de Vicente: *Gramática francesa*. Editorial Cátedra, S.A., 1999.
Außerlohen

**Außerlohen** ye un lugar d'o municipio de Chieming en o sud-este de Bavera, Alemanya, en a rechión de l'Alta Bavera.
Alcorazados

**Alcorazados** ye un grupo ultra d'a Sociedad Deportiva Huesca. Formau en mayo de 2009, se declaran apoliticos y en luita contra o fútbol negocio.

## Referencias

## Vinclos externos
*  Web oficial
Futuro proximo

O **futuro proximo** (*futur proche*) ye un tiempo perifrastico en francés que se fa con o present d'o verbo semiauxiliar *aller* ("ir") seguiu d'un infinitivo y que indica una acción immediata en oracions en as que no se precisa o tiempo. Tamién se fa servir pa indicar cambios. Tiene un aspecto incoativo.

A perifrasi temporal *ir a + infinitivo* de l'aragonés ye un equivalent d'este tiempo perifrastivo.

## Emplego
Tipicament indica accions immediatas:
****Je vais''' le '''faire''' avec la houe''.
**''El '''voi a fer''' con el [[ixato]]''.
*''Et '''je vais''' te '''dire''' pourquoi''.
**''E '''te voi a decir''' perqué''.

Si no bi ha una indicación d'o tiempo indica accions immediatas. Manimenos si bi ha un complemento de tiempo indica un futuro ya mes apartau d'o present, feito no documentau en a perifrasi equivalent de l'aragonés.
****Je vais rester** en août''.
**''Yo me quedaré en agosto''.

Se prefiere o emplego d'o ''futur proximo'' respecto a lo [[futuro simple d'indicativo|futuro simple]] pa indicar cambios. 
****Nous allons avoir*' un autre fils*.
*****Imos a tener** atro fillo*.

Se considera o *futur proche* como mes coloquial y o futuro simple d'indicativo como mes formal y d'uso preferent en a escritura. Atra diferencia d'uso con esta forma d'expresar o futuro con o verbo *aller* ye que o futuro simple se fa servir pa indicar as consecuencias d'os cambios indicaus por o *futur proche*. 


== Referencias ==


== Bibliografía ==
* *Gramática francesa*. [[Larousse Editorial, S.A]], 2000.
* [[Ludivine Glaud]], [[Yves Loiseau]], [[Elise Merlet]]: *Grammaire essentielle du françáis. B1''. Les Éditions Didier, 2015.
Azuaga

**Azuaga** ye un municipio extremenyo d'a provincia de Badajoz. Se troba situau en a comarca de Campinya Sud y en o partiu chudicial de Llerena. A suya población yera de 8.031 habitants en 2015, en una superficie de 21,5&nbsp;km².

O lugar de La Cardenchosa fa parti d'o suyo termin municipal.

## Toponimia
O toponimo *Azuaga* se remonta a l'etnonimo d'os berbers *[[zuwaga]]*, que s'establioron en diferents zonas d'Al-Andalus.

## Referencias

## Vinclos externos

*  Pachina web municipal de Azuaga.
Scott Adsit

**Scott Adsit** (**Robert Scott Adsit**), naixiu de Northbrook (Illinois) o 26 de noviembre de 1965, ye un actor estausunidense.

## Se veiga tamién
* Cintas interpretadas por Scott Adsit.

## Vinclos externos

*  Scott Adsit en IMDb.
Berlanga (Badajoz)

:*Iste articlo ye sobre un municipio extremenyo d'a provincia de Badajoz; ta atros usos, se veiga *'Berlanga**''.


**Berlanga''' ye un municipio extremenyo situau en o sud-este d'a provincia de Badajoz. Se troba situata en a comarca de Campinya Sud y a lo partiu chudicial de Llerena. A suya población yera de 2.434 habitants en 2015, en una superficie de 127.8&nbsp;km².

## Vinclos externos

*  Pachina web municipal.
Infinitivo composau en francés

O **infinitivo composau en francés** a forma perfectiva d'o modo infinitivo.

## Formación
Se fa con o infitivo simple d'os verbos auxiliars *avoir* u *être* debant d'o participio pasau d'o verbo que se conchuga.
**Avoir trouvé*.
***Haber trobau*.

## Emplego
Un d'os suyos usos mes frecuents ye dezaga d'a preposición *après*:
**Après *'avoir écouté*' les explications du professeur les élèves se sont endormís*.

O infinitivo composau se fa servir tamién en francés con os verbos *se souvenir de* ("acordar-se de"), *remercier de*, *regretter de* y *être desolé de*.

## Referencias

## Bibliografía
* *Gramática francesa*. Larousse Editorial, S.A, 2000.
* Jesús Cantera y Eugenio de Vicente: *Gramática francesa*. Editorial Cátedra, S.A., 1999.
* Ludivine Glaud, Yves Loiseau, Elise Merlet: *Grammaire essentielle du françáis. B1*. Les Éditions Didier, 2015.
* Jacky Girardet, Jean-Marie Cridlig: *Panorama Plus 1 Méthode de français*. Santillana-Clé International, 1996.
* Maïa Grégoire, Odile Thiévenaz: *Grammaire progressive du français*. Clé International, 2002.
Pebostría de Berchtesgaden

A **Pebostría de Berchtesgaden** u **Prencipau pebostral de Berchtesgaden** estió una churisdicción territorial d'orichen eclesiastico, creyada por a Orden de Sant Agostín, que s'estendillaba por o territorio de Berchtesgaden, que actualment se troba aintro d'o districto de Berchtesgadener Land en l'Alta Bavera, Alemanya.

## Historia
O monesterio, adedicau a Sant Pero y  Sant Chuan Baptista, fue establiu en 1102 por una comunidat de monches agustinians procedents de Sulzbach por deseyo d'a condesa Irmgard de Sulzbach, filla d'o conde-palatín Kuno I de Rott. Dimpués d'a suya muerte, o suyo fillo Berenguer de Sulzbach y o suyo fillastro Kuno de Horburg s'encargoron d'establir o monesterio.

O territorio d'a pebostría incluyiba toda a val de Berchtesgaden, que corresponde a o que hue serían os municipios de Berchtesgaden, Bischofswiesen, Marktschellenberg, Ramsau bei Berchtesgaden y Schönau am Königssee, encara que ocasionalment a suya churisdicción s'estendilló sobre bellas arias situadas difuera d'iste territorio. Por ixas envueltas os centros d'o prencipau yeran os mercaus de Berchtesgaden y Schellenberg y a vicaría de Ramsau, mientres que o territorio s'organizaba en unidaz administrativas ditas *Gnotschaften*.

A localización d'o monesterio yera un punto estratechico de gran importancia, amán d'os depositos de sal de Berchtesgaden y entre os territorios d'os suyos vecins mas poderosos, Bavera y Salzburgo, lo que le permitiba actuar como estau tampón en beneficio propio. D'atra man cal considerar a situación cheografica d'a val, rodiada de grans monts que la feban cuasi inaccesible por toz os costaus difuera d'un unico punto por o norte. Istas circumstancias facioron que a pebostría tenese pocas dificultaz ta mantener a suya independencia y en 1194 se convirtió en una abadia imperial. En 1380 o pebostre fue nombrau prencipe de l'Imperio (*Reichsfürste*), y en 1559 obtiene o dreito de posar-se en o *[[Reichstag]]* como prencipe-pebostre, un títol comparable a o de prencipe-bispe.

Por un regular o títol de prencipe-pebostre yera poseyiu conchuntament con atros de l'alta cherarquía eclesiastica y a sobén os pebostres viviban difuera d'o territorio d'a suya churisdicción.

Entre 1802 y 1803 a pebostría y os suyos territorios fuoron secularizaus en o marco d'a *Reichsdeputationshauptschluss* (en aragonés *Gran secularización alemana*) y pasoron  en 1805 a o Electorato de Salzburg en Austria y en 1810 a Bavera. Os edificios monastics fuoron emplegaus mientres bels anyos como caserna pero en 1818 o monesterio se convirtió en residencia d'a familia reyal bavara, a dinastía Wittelsbach, que lo utilizó como palacio de verano.

En rematar a monarquía bavara, o monesterio fue considerau como parti d'os fundos personals d'os Wittelsbach (*Wittelsbacher Ausgleichsfond*). Actualment bellas salas d'o palacio son ubiertas a o publico, mientres que atras encara son utilizadas por os hereus d'os Wittelsbach. A ilesia d'o monesterio funciona como ilesia parroquial d'a localidat.

## Referencias

## Vinclos externos

*  Klöster in Bayern (Monesterios de Bavera)
* [Mapa de Bavera de [1789] que amuestra o Pebostría de Berchtesgaden]
Pasau perfecto simple d'indicativo en francés

O **pasau perfecto simple en francés** (*passé simple*) expresa una acción acabada en o pasau. No se fa servir en o rechistro coloquial actual, restrinchindo-se o suyo emplego a la tercera persona en contextos literarios y historicos.

## Formación
A principal diferencia ye entre as formas d'a primera conchugación y as formas d'as atras conchungacions, que son pareixidas. En os verbos irregulars bi ha formas en *i*, *u* y "e nasal" proximas a las d'o participio pasau. 
  

## Referencias

## Bibliografía
* Jacky Girardet, Jacques Pécheur: *Écho, Méthode de Français - B1.1* 2º édition*, [[Clé International]], 2014
* *Gramática francesa''. Larousse Editorial, S.A, 2014.
Pasau recient

O **pasau recient** (*passé récent*), ye un tiempo perifrastico d'o francés que se fa con o verbo *venir* seguiu d'a preposición *de* y d'o infinitivo d'o verbo que se conchuga. Indica sin precisión de tiempo una acción pasada fa poco. Puede presentar-se conchugau en present u en pasau imperfecto d'indicativo.

## Emplego
O suyo emplego tipico substituye a lo *[[Pasau perfecto composau d'indicativo en francés|passé composé]]* cuan s'indica una acción que ha acabau fa relativament poco tiempo. O mesmo se puede decir en relación a lo pasau pluscuamperfecto d'indicativo, que ye substituyiu por este tiempo perifrastico conchugau en pasau imperfecto (*venait de* + infinitivo).

O suyo equivalent en aragonés ye a perifrasi verbal perfectiva *acabar de*:
**Antonia *'vient d'étendre** le linge.''
**''Antonia **acaba d'estender**.''
*''Je **venais de faucher** quand il a commencé à pleuvoir.''
*****Acababe de dallar*' cuan se metió a plever.*

== Referencias ==


== Bibliografía ==
* *Gramática francesa*. [[Larousse Editorial, S.A]], 2000.
* [[Ludivine Glaud]], [[Yves Loiseau]], [[Elise Merlet]]: *Grammaire essentielle du françáis. B1''. Les Éditions Didier, 2015.

## Se veiga tamién
*Perifrasis verbals aspectuals en aragonés.
Observatorio Fabra

L**'observatorio Fabra** (*Observatori Fabra* en catalán) ye un observatorio astronomico d'a ciudat de Barcelona que se troba situato en a montanya d'o Tibidabo a 415 metros d'altaria sobre lo livel d'a mar. A suya actividat ye centrata en o estudio de asteroides y cometas, ye equipau tamién con sismografos ta a detección de movimientos sismicos. Fue establito en l'anyo 1904 y actualment ye o cuatreno observatorio mas viello d'o mundo que se troba en funcionamiento.

O 4 de marzo de 2014 fue declarau Bien Cultural d'Intrés Nacional (BCIN) de Catalunya como monumento historico por o Gubierno d'a Cheneralidat de Catalunya.

## Referencias

## Vinclos externos

*  Pachina web oficial de l'Observatorio Fabra.
Present progresivo en francés

O **present progresivo en francés** (*présent progressif *), ye un tiempo perifrastico d'o francés que se fa con o verbo *être* seguiu d'a preposición *en*, o substantivo *train*, a preposición *de* y o infinitivo simple d'o verbo que se conchuga. Tiene un aspecto durativo y indica una accion en curso de realización posando enfasi en o desarrollo de l'acción. Puede presentar-se conchugau en toz os tiempos de fueras d'o pasau composau.

En aragonés existe a perifrasi imperfectiva *[[verbo estar-ser|estar]]*+cherundio, que ye o suyo equivalent semantico:
**Ils *'sont en train de manger** le nôtre''.
*****Se son comendo*' el nuestro*.
**Ils **étaient en train de couper** du bois de chauffage*.
*****Estaban picando** lenya*.

== Referencias ==


== Bibliografía ==
* *Gramática francesa*. [[Larousse Editorial, S.A]], 2000.
* [[Ludivine Glaud]], [[Yves Loiseau]], [[Elise Merlet]]: *Grammaire essentielle du françáis. B1''. Les Éditions Didier, 2015.
Pasau imperfecto de subchuntivo en francés

O **pasau imperfecto de subchuntivo en francés** (*subjonctif imparfait*) ye un tiempo verbal que encomenzó a cayer en desuso a mitat d'o sieglo XIX y ye desapareixiu de tot en o rechistro oral d'o sieglo XXI. Tradicionalment cubriba una funcion d'indicar una acción en o pasau que actualment s'indica con o present de subchuntivo. Tamién teneba a vegadas un uso condicional.

## Formación
A principal diferencia ye entre as formas d'a primera conchugación y as formas d'as atras conchungacions, que son pareixidas.. En os dos casos con pareixidas a las d'o tiempo equivalent en occitán, catalán y aragonés.
  

## Referencias

## Bibliografía
* *Gramática francesa*. Larousse Editorial, S.A, 2014.
Banda Sonora Orichinal

**Banda Sonora Orichinal** (**BSO**), en anglés **Original Soundtrack** (**OST**), u simplament **Sountrack** y **banda sonora**, son o conchunto de sonitos y musica que fan parti d'una obra u cinta cinematografica. Musicalment ye a musica vocal y instrumental composata ta una cinta con a función de complementar y potenciar as emocions d'una parti d'a cinta.

Beluns d'os millors compositors de bandas sonoras son John Williams, Jerry Goldsmith, Joe Hisaishi, Hans Zimmer, James Newton Howard, Danny Elfman, Basil Poledouris, James Horner, Vangelis, Nicola Piovani, Ennio Morricone y Graeme Revell. Entre os compositors de bandas sonoras d'Aragón cal destacar a Antón García Abril‎ y Javier Navarrete con una nominación a o Premio Oscar a la Millor Banda Sonora por a musica d'a cinta *[[El laberinto del fauno]]*.

## Vinclos externos

*  Index d'autors de Bandas Sonoras.
Pasau pluscuamperfecto de subchuntivo en francés

O **Pasau pluscuamperfecto de subchuntivo en francés** (*Subjonctif plus-que-parfait*) ye un tiempo verbal de rechistro muito formal y practicament en desuso, por ixamplar-se o emplego d'o pasau perfecto de subchuntivo cubrindo a suya función.

## Formación
As formas d'o Pasau pluscuamperfecto de subchuntivo con o verbo auxiliar *avoir* son:

Os verbos pronominals y os verbos de movimiento fan servir como auxiliar o verbo *être* (equivalent a las formas "ser" d'o verbo "estar-ser").
As formas d'o Pasau pluscuamperfecto de subchuntivo con o verbo auxiliar *être* son:

## Emplego
En a luenga literaria, o Pasau pluscuamperfecto de subchuntivo cubre a función d'o pasau perfecto de sunchuntivo en una proposición subordinada cuan a proposición principal ye en pasau y l'acción d'a proposición subordinada ye anterior a l'acción d'a proposición principal.

## Referencias

## Bibliografía
* *Gramática francesa*. Larousse Editorial, S.A, 2014.
Pasau anterior d'indicativo en francés

O **pasau anterior d'indicativo en francés** (*Passé antérieur*) ye un tiempo verbal composau que s'emplega pa referir-se a una acción pasada que precede a un atra tamién en o pasau.

## Formación
O pasau anterior se fa con o pasau perfecto simple seguiu d'o participio pasau. As formas d'o pasau anterior d'indicativo con o verbo auxiliar *avoir* son:

Os verbos pronominals y os verbos de movimiento fan servir como auxiliar o verbo *être* (equivalent a las formas "ser" d'o verbo "estar-ser"). As formas d'o pasau anterior d'indicativo con o verbo auxiliar *être* son:

## Emplego
S'emplega pa referir-se a una acción pasada que precede a un atra tamién en o pasau y que s'expresa con o pasau simple:
**Dès qu'il *'eut fini** de parler, il **partit*'.*

Tamién expresa una acción chusto dimpués d'un atra, una acción acabada.

## Referencias

## Bibliografía
* *Gramática francesa*. Larousse Editorial, S.A, 2014.
Verbos pronominals en francés

Os **verbos pronominals en francés** levan un pronombre reflexivo convertindo-se en formas verbals pronominals. A forma pronominal d'os verbos ye una forma de conchugación en a que un pronombre reflexivo con función de complemento directo u indirecto reenvía l'acción a o subchecto, que semanticament fa d'achent.

Os verbos pronominals pueden tener semanticament sentius: reflexivo,  reciproco, succesivo u pasivo.

Os tiempos verbals composaus se fan con o verbo auxiliar *être* (formas "ser" d'o verbo "estar").

## Concordancia

O participio pasau concuerda en chenero y numero con o subchecto.
***''Elle** s'est lavé**e**.*

Si o verbo ye transitivo y va seguiu d'un [[complemento directo]] o participio pasau no presentará concordancia con o subchecto.
**Elle s'est **lavé** les mains*.

Tampoco no concuerda si o verbo en forma pronominal ye [[Verbos indirectos en francés|indirecto]] y ye d'os que se construyen con a [[preposicions en francés|preposición]] *à*: *parler*, *téléphoner*, *faxer*, *sourire*, *faire confiance*, *nuire*, *appartenir*, *manquer*, *plaire*, *ressembler*, *succéder*, *servir* y *suffir*.
**Elles se sont **téléphoné**.*

As estructuras [[voz pasiva en francés|pasiva]]s con o verbo *faire* ("fer") no presentan concordancia d'o participio pasau con o subchecto.

== Bibliografía ==
* [[Heinrich Lausberg]] *Lingüistica romanica. Tomo I fonetica*. [[Editorial Gredos]], 1988.
* [[Heinrich Lausberg]]: *Lingüistica romanica. Tomo II morfología*. [[Editorial Gredos]], 1988.
* [[Jesús Cantera]] y [[Eugenio de Vicente]]: *Gramática francesa*. [[Editorial Cátedra, S.A.]], 1999.
* *Gramática francesa*. [[Larousse Editorial, S.A]], 2014.
* [[Maïa Grégoire]], [[Odile Thiévenaz]]: *Grammaire progressive du français*. [[Clé International]], 2002. pp 12–16, pp 52–54.
* [[Pierre Bec]]: *La langue occitane. Presses universitaires de France*, 1973. Colection Que sais-je?
* [[Ludivine Glaud]], [[Yves Loiseau]], [[Elise Merlet]]: *Grammaire essentielle du françáis. B1''. Les Éditions Didier, 2015.

## Referencias
Internet Broadway Database

A ***Internet Broadway Database*** (IBDb), (en aragonés: **Base de Datos de Brodway en Internet**) ye una base de datos accesible por o rete a traviés d'una pachina web en a cual se hi puet trobar información sobre obras de teatro de Broadway, os suyos productors y actors u cualsiquier belatra persona relacionata con o mundo d'o teatro de Broadway.

A inauguración d'a pachina estió en 20 de noviembre de 2000, y concebita por Karen Hauser d'a *Broadway League*, tien rechistratas produccions dende os prencipios d'o teatro en Broadway en l'anyo 1700.

## Vinclos externos
*  Pachina web oficial d'a IBDb.
*  Pachina web d'a Broadway League, propietario d'a IBDb.
Alan Thicke

**Alan Thicke** (**Alan Willis Jeffrey**), naixito de Kirkland Lake (Ontario) o 1 de marzo de 1947, ye un actor canadiense.

## Vinclos externos

*  Alan Thicke en IMDb.
Artie Lange

**Artie Lange** (**Arthur Steven Lange, Jr.**), naixiu de Livingston (Nueva Jersey) l'11 d'octubre de 1967, ye un actor estausunidense.

## Vinclos externos

*  Artie Lange en IMDb.
Luengas pirenenco-mozarabes

As **luengas pirenenco-mozarabes** forman un subgrupo proposau por *[[Ethnologue]]* ta clasificar as luengas romances.

## Clasificación
O grupo pirenenco-mozarabe gosa clasificar-se de cuantas maneras, y no existe un consenso global sobre a suya filiación. No pareixen existir muitas isoglosas comunas a o mozarabe y l'aragonés. De feito l'aragonés ye una luenga romanica de difícil clasificación, ya que d'una man s'asemella a las lenguas iberorromanicas occidentals y d'atra tien bellas caracteristicas comunas con as luengas occitanorromanicas (catalán y occitán).

As dos opcions de clasificación mas comuns ta l'aragonés y o mozarabe son:
# Clasificar-los chuntos como un tercer grupo aintro d'as **luengas iberorromanicas**.
# Clasificar-los como grupo deseparau d'o grupo iberorromanica, incluso difuera d'o grupo galo-iberico, y aintro d'o grupo italo-occidental,  d'o que fan parti tamién as debanditas luengas galo-ibericas. Ista opción ye basicamente a seguida por Ethnologue.
# Clasificar l'aragonés como una luenga iberorromanica y deixar o mozarabe como luenga no clasificable aintro d'as luengas romanicas debiu a la escaseza de datos. D'a atra man o mozarabe presenta conservación d'os grupos latinos (mn, mb, nd, ct, cc) y la diftongación debant (au, ai), lenición de /p/ latina en /b/, perda de /o/ finals dimpués de /r, l, t/, palatización d'os grupos (ci, ti, ce, te) (c'l, t-l c'c, t'c) y de /s/ inicial, lo que lo coloca como una luenga a parti d'a resta de luengas d'a peninsula. L'aragonés a mayor part d'as isoglosas las comparte con as luengas iberorromanicas y occitanorromanicas.

## Isoglosas compartitas
Algunas isoglosas compartitas entre l'aragonés y o mozarabe son:

* **Conservación d'os grupos CL, FL, y PL**: 

* **Diftongación debant yod y /o, e/ breves latinas**: 

* **Conservación d'as [[oclusivas xordas intervocalicas]] /p, t, k/**:
Os eixemplos corresponden parlas concretas adintro de l'aragonés central y en bel caso con poca documentación.

* **Perda d'a /e/ átona final**: 

* **[[Betacismo]]**: 

## Luengas d'o grupo
***[[Navarro-aragonés]]**
****[[Idioma aragonés|Aragonés]]**
***Aragonés occidental
****Aisino
****Ansotano
****Aragüesino
****Chaqués
****Cheso
***Aragonés central
****Belsetán
****Aragonés d'a valle de Vio
***Aragonés oriental
****Chistabín 
****Fovano 
****Aragonés ribagorzano
*****Altorribagorzano u benasqués
*****Meyorribagorzano 
*****Baixorribagorzano 
***Aragonés meridional u semontanés
***Chudeoaragonés (†)
****[[Riojano precastellano]]** (†)
****[[Romance navarro]]** (†)
***[[Idioma mozarabe|Mozarabe]]** (†)

## Bibliografía
* Grupo pirenenco-mozarabe en Ethnologue.
George Michael

:*Iste articlo ye sobre un compositor y cantaire britanico; ta atros usos, se veiga *'George Michael (desambigación)**''.


**Georgios Kyriacos Panayiotou**,(en [[idioma griego|griego]], Γεώργιος Κυριάκος Παναγιώτου), conoixito artisticament como **George Michael''' y naixito d'East Finchley, Londres, Reino Uniu o 25 de chunio de 1963 y muerto en Goring-on-Thames, Oxfordshire, o 25 d'aviento de 2016 estió un compositor, cantaire y productor de musica musica pop y New wave con cuantos premios recibitos mientres a suya carrera artistica entre os que cal destacar tres Premios Brit, cuatre MTV Video Music Awards, cuatre premios Ivor Novello, tres American Music Awards, y dos vegatas o Premio Grammy.

## Vinclos externos

* Sitio Web Oficial de George Michael
* George Michael en Open Directory Project
Carrie Fisher

**Carrie Fisher** (**Carrie Frances Fisher**), naixita de Beverly Hills (California) o 21 d'octubre de 1956 y muerta  en Los Angeles o 27 d'aviento de 2016, estió una actriz estausunidense celebre por as suyas interpretacions d'a Princesa Leia Organa en a saga de cintas de ciencia-ficción *[[Star Wars Episode IV: A New Hope|Star Wars]]* (*A guerra d'as Galaxias*). Yera filla d'o cantaire y artista estausunidense Eddie Fisher y d'a actriz Debbie Reynolds.

## Vinclos externos

*  Pachina web oficial.
*  Carrie Fisher en IMDb.
Matthew W. Taylor

**Maddie W. Taylor** (**Matthew William Taylor**), naixito de Flint (Michigan) o 31 d'aviento de 1966, ye un actor estausunidense.

## Vinclos externos
*  Maddie W. Taylor en IMDb.
Chapecó

**Chapecó**  ye un municipio d'o estau de Santa Catarina en Brasil, que se fundó lo 25 d'agosto de 1917. A suya población yera de 209.553 habitants en 2016, en una superficie de 625,60 km².

## Economía
Os sectors economicos predominants son os servicios, o sector agricola y l'industria agroalimentaria, prencipalment l'avicultura y la cria de tocins. O sector turistico ye tamién relacionau con a suya actividat agricola y agroalimentaria, fendo-se-ie ferias ta la promoción y activación d'iste negocio.

## Esporte
Esportivament en a ciudat cal destacar o Chapecoense (Associação Chapecoense de Futebol), que compite en a primera división d'o futbol brasilero (Brasileirão) y tristement conoixiu por l'accident aerio d'o vuelo 2933 de LaMia en o que morió gran parti d'os integrants d'a suya plantilla d'a temporada 2016/2017. Tamién destacan os equipos d'a ciudat d'atros esportes como ciclismo, voleibol, atletismo, balonmán, escaques, natación y judo, entre d'atros.

## Vinclos externos

*  Sitio web d'o municipio.
*  Unochapecó - Universidade Comunitária Regional de Chapecó, Universidad local.
*  Noticias relacionadas con Chapecó.
Adverbios de relación lochica en francés

Os **adverbios de relación lochica en francés** son conectors lochicos que expresan una relación lochica que puede estar d'alternativa, oposición, concesión, causa, consecuencia, conclusion u tiempo. Pueden tener una función equivalent a la d'as conchuncions coordinativas. 
 
Son eixemplos d'adverbios de relación lochica: *aussi* ("asinas", "por ixo"), *cependant* ("manimenos", "sindembargo"), *donc* (cognato de l'aragonés medieval "doncas" que significa "pos", "por tanto"), *en revanche*, *encore* ("encara"), *même* ("mesmo"), *par ailleurs* ("antiparte"), *par conséquent*, *par suite* ("por consecuencia"), *pourtant* ("manimenos", "sindembargo"), *quand même* ("de totas trazas", "encara asinas"), *seulement* ("solament"), *tout de même* ("de totas trazas"), *toutefois* ("manimenos", "sindembargo"), etc.

## Alternativa
L'alternativa se puede expresar con *soit...soit* y con *tantôt...tantôt*.

## Conclusión
A conclusión se puede expresar con *enfin*, *ainsi* y *en bref*.

## Causa u explicación
A explicación se puede expresar con *en effet* y *c'est à dire*. A locución adverbial *en effet* se troba a sobén dimpués d'un punto u d'una coma:
**Il faudra faire des économies; *'en effet**, la situation n'est pas bonne.''

== Consecuencia ==
Pueden expresar consecuencia ''ainsi'', ''alors'', ''aussi'', ''donc'', ''par consequent'', ''c'est pour cela que'', ''c'est pour ça que'', ''en consequence'', ''c'est pourquoi'', ''partant'' y ''parsuite'', que tienen a mesma función que as [[Conchuncions consecutivas en francés|conchuncions consecutivas]]
*''Il avait froid, **alors** il a mis son gilet.''

L'adverbio ''aussi'' fendo de conector fa que i haiga [[inversión gramatical en francés|inversión gramatical]]:
*''Elisa était fatiguée, aussi **avons-nous** décidé de rester à la maison.''

== Oposición ==
A oposición se puede expresar con ''cependant'', ''pourtant'', ''néanmoins'', ''toutefois'', ''au reste'', ''en revanche'' y ''d'ailleurs''.

== Tiempo ==
Una relación temporalidat y una succesión se pueden expresar con ''d'abord'', ''après'', ''avant'', ''enfin'', ''puis'' y ''ensuite''.
****D'abord*' on mange un morceau, **ensuite** on va acheter des chaussures, d'accord ?*

== Referencias ==


== Bibliografía ==
* *Gramática francesa*. [[Larousse Editorial, S.A]], 2000.
* [[Patrick Guédon]], [[Sylvie Poisson-Quinton]]: *La grammaire du français''. Editions Maison des Langues, 2016.

## Se veiga tamién
*Adverbios conchuntivos en anglés.
Adverbios de frecuencia en francés

Os **adverbios de frecuencia en francés** son uns adverbios de tiempo que indican a frecuencia u repetición de l'acción.

Os principals adverbios de frecuencia son: *toujours*, *fréquemment*, *parfois*, *quelquefois*, *souvent*, *rarement* y *jamais*.

L'adverbio *toujours* significa "siempre", os adverbios *parfois* y *quelquefois* significan "a vegadas", l'adverbio *souvent* significa "a sobén" u "a ormino", y l'adverbio *jamais* significa "mai", "nunca".

L'adverbio *toujours* aporta una valua aspectual durativa.

L'adverbio *souvent* tiene graus comparativo y superlativo como os adchectivos calificativos (*plus souvent*, *le plus souvent*).

Atros adverbios de frecuencia son *une fois*, *deux fois*, *trois fois*, *quotidiennement*, *chaque semaine*, *mensuellement* y *annuellement*.

## Referencias

## Bibliografía
* *Gramática francesa*: Larousse Editorial, S.A, 2000.
* *Ortografía francesa*: Larousse Editorial, S.A, 1999.
* Jesús Cantera y Eugenio de Vicente: *Gramática francesa*. Editorial Cátedra, S.A., 1999.
* Jacky Girardet, Jean-Marie Cridlig: *Panorama Plus 1 Méthode de français*. Santillana-Clé International, 1996.
* Jacqueline Picoche y Jean-Claude Rolland: *[[Dictionnaire étymologique du français]]*. Dictionnaires Le Robert, 2009. ISBN 2849024244, 9782849024249.
* Ludivine Glaud, Yves Loiseau, Elise Merlet: *Grammaire essentielle du françáis. B1*. Les Éditions Didier, 2015.
* Maïa Grégoire, Odile Thiévenaz: *Grammaire progressive du français*. Clé International, 2002.
* Patrick Guédon, Sylvie Poisson-Quinton: *La grammaire du français*. Editions Maison des Langues, 2016.

## Se veiga tamién
*Adverbios de frecuencia en l'anglés.
Adverbios espacials en francés

Os **adverbios espacials en francés** pueden substuir a un complemento circumstancial de puesto. Este tipo d'adverbio aporta una indicación de puesto d'a parola d'a que ye o satelite. A part d'os adverbios espacials deicticos *ici*, *là* y *là-bas*, bi n'ha d'atros, muitos d'éls distribuitos en parellas d'oposaus, que pueden ir acompanyaus de preposicions.

Son eixemplos d'adverbios espacials: *Ailleurs* ("en atro puesto"), *alentour* ("arredol"), *après* ("aprés", "dimpués"), *arrière* ("dezaga"), *autour* ("arredol"), *autre part*, *avant* ("debant"), *dedans* ("adintro"), *dehors* ("fuera"), *derrière* ("dezaga"), *dessous* ("debaixo"), *desus*, *devant* ("debant"), *ici* ("aquí", "acá"), *là* ("allí", "allá"), *là dedans*, *là dessous*, *là desus*, *loin* ("luent"), *où* ("a on"), *partout* ("por tot"), *près* ("cerca"), *vis-à-vis*, *à coté*, *à droite* ("a la dreita"), *à gauche* ("a la ezquierda"), *là-bas* ("allá baixo"), *en arrière*, *en avant*, *en bas*, *en face*, *en haut*, *là haut*, *nulle part*, *près* ("cerca"), etcetera... 
 
Os adverbios espacials pueden expresar:
:a) Puesto a on que ye o subchecto u ta la on que va: *là*, *où*, *ici*, *ailleurs*, *à droite*, *à gauche*, *dedans*, *derrière*, *dessous*, *dessus*, *dehors*, *quelque part*, *partout*, os pronombres adverbials *en*, *y*, etcetera...
:b) Puesto de procedencia: *d'où*, *d'ici*, *de là*, *de partout*, *d'ailleurs*, *de derrière*, o pronombre adverbial *en*, etcetera...
:c) Puesto por a on que se pasa: *par où*, *par ici*, *par là*, etcetera...

## Referencias

## Bibliografía
* *Gramática francesa*: Larousse Editorial, S.A, 2000.
* *Ortografía francesa*: Larousse Editorial, S.A, 1999.
* Jesús Cantera y Eugenio de Vicente: *Gramática francesa*. Editorial Cátedra, S.A., 1999.
* Jacky Girardet, Jean-Marie Cridlig: *Panorama Plus 1 Méthode de français*. Santillana-Clé International, 1996.
* Jacqueline Picoche, y Jean-Claude Rolland: *[[Dictionnaire étymologique du français]]*. Dictionnaires Le Robert, 2009. ISBN 2849024244, 9782849024249.
* Ludivine Glaud, Yves Loiseau, Elise Merlet: *Grammaire essentielle du françáis. B1*. Les Éditions Didier, 2015.
* Maïa Grégoire, Odile Thiévenaz: *Grammaire progressive du français*. Clé International, 2002.
* Patrick Guédon, Sylvie Poisson-Quinton: *La grammaire du français*. Editions Maison des Langues, 2016.
Charles Manson

**Charles Manson** (**Charles Milles Maddox**), naixito de Cincinnati (Ohio) o 12 de noviembre de 1934 y muerto en Bakersfield (California) o 19 de noviembre de 2017, ye un criminal y musico estausunidense, considerato como a personificación d'a maldat.

## Vinclos externos

*  Charles Manson en IMDb.
Adverbios espacials deicticos en francés

Os **adverbios espacials deicticos en francés** se relacionan con os demostrativos y son *ici* y *là*.

## Ici
L'adverbio *ici* deriva d'o latín *ECCE HIC*, y se retroba en part de l'occitán y catalán y en aragonés benasqués como *ací*.

## La
L'adverbio *là* deriva d'o latín *ILLAC* y ye cognato d'o catalán *allà* y de l'aragonés *allá*.

## Emplego
L'adverbio *ici* indica proximidat a la persona que parla, en oposición a l'adverbio *là*, que indica leixanía, y asinas de diferencia dos puestos. Manimenos en a luenga charrada actual esta oposición ye camín de desapareixer substuita por a oposición *là* y *là bas*.

Con o verbo *être* ("ser") estos adverbios prenen significaus diferents. *Être ici* indica estar en un puesto determinau ("estar aquí"), mientres que *être là* significa "estar present" sin indicar puesto.

## Referencias

## Bibliografía
* *Gramática francesa*: Larousse Editorial, S.A, 2000.
* *Ortografía francesa*: Larousse Editorial, S.A, 1999.
* Jesús Cantera y Eugenio de Vicente: *Gramática francesa*. Editorial Cátedra, S.A., 1999.
* José Antonio Saura Rami: *[[Elementos de fonética y morfosintaxis benasquesas]]*. Gara d'Edizions, Institución Fernando el Católico, 2003
* Jacky Girardet, Jean-Marie Cridlig: *Panorama Plus 1 Méthode de français*. Santillana-Clé International, 1996.
* Jacqueline Picoche y Jean-Claude Rolland: *[[Dictionnaire étymologique du français]]*. Dictionnaires Le Robert, 2009. ISBN 2849024244, 9782849024249.
* Ludivine Glaud, Yves Loiseau, Elise Merlet: *Grammaire essentielle du françáis. B1*. Les Éditions Didier, 2015.
* Maïa Grégoire, Odile Thiévenaz: *Grammaire progressive du français*. Clé International, 2002.
* Patrick Guédon, Sylvie Poisson-Quinton: *La grammaire du français*. Editions Maison des Langues, 2016.
Adverbios d'afirmación en francés

Os **adverbios d'afirmación en francés** se fan servir pa expresar u refirmar una afirmación. Pueden estar parolas simples u locucions adverbials.

## Adverbios d'afirmación simples
**Assurément*.
**Aussi*. 
**Oui*.
**Certenement*.
**Certes*.
**Évidemment*.
**Même*.
**Parfaitement*.
**Si*.

L'adverbio d'afirmación *si* se retroba en as luengas ibero-romances, manimenos o significau en francés ye restreito a responder afirmativamente a una pregunta negativa u a decir lo contrario d'una oración negativa.

## Locucions adverbials
**Bien sûr*.
**En verité*.
**Quand même*.

## Referencias

## Bibliografía
* *Gramática francesa*: Larousse Editorial, S.A, 2000.
* *Ortografía francesa*: Larousse Editorial, S.A, 1999.
* Jesús Cantera y Eugenio de Vicente: *Gramática francesa*. Editorial Cátedra, S.A., 1999.
* Jacky Girardet, Jean-Marie Cridlig: *Panorama Plus 1 Méthode de français*. Santillana-Clé International, 1996.
* Jacqueline Picoche y Jean-Claude Rolland: *[[Dictionnaire étymologique du français]]*. Dictionnaires Le Robert, 2009. ISBN 2849024244, 9782849024249.
* Ludivine Glaud, Yves Loiseau, Elise Merlet: *Grammaire essentielle du françáis. B1*. Les Éditions Didier, 2015.
* Maïa Grégoire, Odile Thiévenaz: *Grammaire progressive du français*. Clé International, 2002.
* Patrick Guédon, Sylvie Poisson-Quinton: *La grammaire du français*. Editions Maison des Langues, 2016.
Adverbios de dubda en francés

Os **adverbios de dubda en francés** se fan servir en esta luenga pa expresar un grau de probabilidat u incerteza. Pueden estar parolas simples u locucions adverbials.

## Adverbios de dubda simples
**Apparemment*.
**Probablement*. 
**Vraisemblablement*.

## Locucions adverbials
**Peut-être*.
**Sans doute*.

A locución adverbial *peut-être* ye equivalent a la catalana *potser* ("talment"), pero tienen un comportamiento sintactico diferent. Cuan esta locución ye en o encomenzamiento d'a frase provoca a inversión gramatical d'o subchecto:
***''Peut-être** se décidera-t-elle*.

== Referencias ==


== Bibliografía ==
* *Gramática francesa*: [[Larousse Editorial, S.A]], 2000.
* *Ortografía francesa*: [[Larousse Editorial, S.A]], 1999.
* [[Jesús Cantera]] y [[Eugenio de Vicente]]: *Gramática francesa*. [[Editorial Cátedra, S.A.]], 1999.
* [[Jacky Girardet]], [[Jean-Marie Cridlig]]: *Panorama Plus 1 Méthode de français*. [[Santillana]]-[[Clé International]], 1996.
* [[Jacqueline Picoche]] y [[Jean-Claude Rolland‏‎ (lingüista)|Jean-Claude Rolland]]: *Dictionnaire étymologique du français*. [[Dictionnaires Le Robert]], 2009. ISBN 2849024244, 9782849024249.
* [[Ludivine Glaud]], [[Yves Loiseau]], [[Elise Merlet]]: *Grammaire essentielle du françáis. B1*. [[Les Éditions Didier]], 2015.
* [[Maïa Grégoire]], [[Odile Thiévenaz]]: *Grammaire progressive du français*. [[Clé International]], 2002.
* [[Patrick Guédon]], [[Sylvie Poisson-Quinton]]: *La grammaire du français''. Editions Maison des Langues, 2016.
James Adomian

**James Haig Adomian**, naixito de Omaha (Nebraska) o 31 de chinero de 1980, ye un actor estausunidense.

## Vinclos externos

*  James Adomian en IMDb.
Rechions de Nueva Zelanda

Encara que Nueva Zelanda ye un estau unitario, ye dividiu en dieciseis **rechions**. Once d'ellas son administradas por consellos rechionals (o mayor ran d'administración local), y cinco son administradas por autoridaz unitarias, que son autoridaz territorials (o segundo ran d'administración local) que tamién fan as funcions d'os consellos rechionals. O Consello d'as islas Chatham ye parellano a una autoridat rechional, autorizau por a suya propia lechislación.

### Lista de rechions

Notas:(1) Istas rechions tienen *[[autoridat unitaria|autoridaz unitarias]]*. (2) A rechión de Gisborne ye encara amplament, encara que no oficial conoixida por o suyo antigo nombre East Cape u East Coast.

## Referencias
Pronombres personals en bavaro

Os **pronombres personals en bavaro** sirven, como en atras luengas, ta expresar o subchecto d'a frase cuan iste no ye determinato de traza concreta.

## Pronombres
Existen formas d'os pronombres personals en os tres casos gramaticals emplegaus en o bavaro: nominativo (pronombres personals de subchecto), acusativo (pronombres personals de complemento directo) y dativo (pronombres personals de complemento indirecto). Tamién bi ha formas de chenitivo, encara que no se fan servir.

## Bibliografía
* *"Bairische Grammatik"*. Ludwig Merkle. Hugendubel. Múnich, 1975. ISBN 3-88034-127-3
Organización territorial d'Australia

Australia ye dividida en seis estaus, tres territorios continentals y atros territorios insulars. Os estaus son Nueva Galas d'o Sud (NSW), Queensland (QLD), Australia Meridional (SA), Tasmania (TAS), Victoria (VIC) y Australia Occidental (WA). Os tres territorios continentals son o d'o Norte (NT), o d'a Capital Australiana (ACT) y o d'a Badía de Jervis (JBT) (que se considera parti de l'ACT). En a mayor parti d'os suyos afers, os territorios funcionan de manera parellana a os estaus; manimenos o Parlamento d'a Mancomunidat tien o poder d'anular cualsiquier lechislación d'os parlamentos d'os primers. D'atra man, a lechislación federal nomás puet anular lechislacions d'os estaus relativas a bellas arias seguntes s'estableixe en a Sección 51 d'a Constitución Australiana; toz os poders lechislativos residuals son manullaus por os parlamentos d'os estaus, incluyindo-ie hespitals, educación, policía, poder chudicial, carreteras, transporte publico y gubierno local.

Cada estau y territorio tien a su propia lechislatura (unicameral en o caso d'o Territorio d'o Norte, o Territorio d'a Capital Australiana y Queensland, y bicameral en os estados restants). A cambra baixa ye conoixida como Asemblea Lechislativa (Cambra de l'Asemblea en Australia Meridional y Tasmania) y a cambra alta ye dita Consello Lechislativo. O chefe de gubierno de cada estau y territorio ye dito *premier* u *chief minister* respectivament. A reina ye representada en os estaus por un gubernador, en o Territorio d'o Norte por un administrador, y en o Territorio d'a Capital Australiana por o gubernador cheneral.

Australia tien tamién cuantos territorios menors. O Gubierno federal administra un aria deseparada aintro de Nueva Galas d'o Sud, o Territorio d'a Badía de Jervis, como base naval y puerto maritimo ta a capital nacional. Australia poseye amás os siguients territorios externos habitaus: Isla Norfolk, Isla de Nadal y Islas Cocos; y os territorios externos deshabitaus d'Islas Ashmore y Cartier, Islas d'a Mar de Coral, Islas Heard y McDonald y Territorio Antarctico Australiano.

### Estaus

### Territorios internos

### Territorios externos

(**)O Territorio Antarctico Australiano no ye efectivament administrau por Australia, ye una reclamación suspendida d'alcuerdo a l'articlo 4 d'o Tractau Antarctico. O Tractau conchela as aspiracions territorials d'os sinyatarios, impide a negación u afirmación de dreitos de sobiranía d'os sinyants, y vieda a realización de nuevas reclamacions

### Antigos estaus
*  Australia Central (CA) (Alice Springs)
Facultat de Dreito (Universidat de Zaragoza)

A **Facultat de Dreito** (en castellano *Facultad de Derecho*), ye o centro d'a Universidat de Zaragoza a on que s'imparte l'amostranza d'as titulacions de grau, master y doctorau en as diferents brancas d'as Ciencias socials y churiridas.

A escuela ye situata en o prencipal campus universitario d'Aragón, o *Campus San Francisco* d'a ciudat de Zaragoza.

## Estudios
En a Facultat de Dreito s'ofreixen os siguients estudios de grau, seguntes o Plan Bolonya:

* Dreito
* DADE (Dreito y Administración d'Interpresas])

Amás d'as anteriors titulacions, a Facultat continó a impartición d'os títols de licenciatura que se trobaban en extinción:

* Dreito
* DADE (Dreito y Administración d'Interpresas])

Respective a os estudios oficials de postgrau, se i puet estudiar actualment cuatro masters universitarios oficials:

* Abogacía.
* Prevención de risgos laborals.
* Chestión Administrativa. 
* Especialización e Investigación en Dreito.

Antiparte, s'ofreixen cuantos estudios propios (masters, postgraus y diplomas d'especialización).

## Lista de degáns

## Referencias


## Vinclos externos
*  Pachina web d'a Facultat de Dreito de l'Universidat de Zaragoza
Auckland

**Auckland** (en maorí *Tāmaki-makau-rau* u *Ākarana*) ye una ciudat d'a isla Norte de Nueva Zelanda, a mas gran d'o país por población. A ciutat dica 2010 se dividiba en cuatre ciudaz diferents: Auckland City, Waitakere, North Shore y Manukau; en l'anyo 2010 s'unioron ta formar una sola ciudat. L'aria metropolitana d'Auckland u **Gran Auckland** —conoixida en anglés como *Auckland metropolitan area* u *Greater Auckland*— ye a mayor d'o país, asínas como o mayor nuclio de población d'o sud de l'Pacifico, contando con mas de 1,3 millons d'habitants, mas d'una cuarta parti d'a población d'o país, y con un creiximiento mayor que o d'a resta d'o estau. Encara que Wellington ye a capital de Nueva Zelanda, Auckland ye a ciudat mas poblada y, de feito, a capital economica d'o país. Auckland ye a la vegada a capital d'a rechión homonima.

En si mesma, ye una connurbación formada por a propia ciudat d'Auckland, u Auckland City, (excluyindo as islas d'o golfo de Hauraki), North Shore City y as partis urbanas d'as ciudaz de Waitakere, Manukau y os districtos de Papakura, Rodney y Franklin.

Auckland ye situada entre o golfo d'Hauraki a l'este (ubierto a o Pacifico), os tozals d'Hunua Ranges a o sud-este, o puerto de Manukau a o sud-ueste (ubierto a la mar de Tasmania) y a val de Waitakere a l'ueste y a o nord-ueste. A parti central d'a connurbación ocupa o estreito itsmo entre os puertos de Manukau y Waitemata. Ye una d'as pocas ciudaz d'o mundo que dispone de dos puertos en dos cuerpos d'augua distintos. A o norte se troba a peninsula de Whangaparaoa y a o sud as Bombay Hills.

En a ciudat ye la siede d'a Confederación de Fútbol d'Oceanía.

## Vinclos externos

*  Mapas d'a rechión d'a gran Auckland
*  Web oficial d'Auckland
Queenstown (Nueva Zelanda)

:*Iste articlo ye sobre una localidat de *'Nueva Zelanda**. Ta atros usos se veiga **Queenstown**''.


**Queenstown*' (en [[idioma maorí|maorí]] *Tāhuna*) ye una localidat situada en [[Otago]], en o sud-ueste d'a [[isla Sud]] de [[Nueva Zelanda]]. En chunio de 2016 teneba una [[Población humana|población]] urbana de 14.300 habitants, lo que fa que siga a 27<sup>ena</sup> localidat de Nueva Zelanda por o suyo numero d'habitants. En 2016, Queenstown se convertió en a segunda [[Aria metropolitana|aria urbana]] d'[[Otago]] por población, nomás por dezaga que d'a capital [[Dunedin]].

A ciudat ye construyida arredol d'un [[Grau (costa)|grau]] dito *Queenstown Bay'' en o Laco Wakatipu, un luengo laco con forma de Z formau por os procesos glaciars, y que tien sobrebuenas anvistas d'as montanyas d'a redolada como Kawarau, o pico Cecil, o pico Walter y, chusto dencima d'o lugar, Ben Lomond y Queenstown Hill.

O districto de Queenstown tien una superficie de 8.704,97&nbsp;km² sin incluyir-ie los lacos (laco Hāwea, laco Wakatipu y laco Wanaka). A rechión tien una población estimada de 34.700 habitants (chunio de 2016). As localidaz vecinas incluyen Arrowtown, Glenorchy, Kingston, Wanaka, Alexandra y Cromwell. As ciudaz mas amanadas son Dunedin y Invercargill. Queenstown ye conoixida por estar orientada a o turismo, mas que mas os esportes de nieu y aventura.

## Se veiga tamién
* Aeropuerto de Queenstown.

## Vinclos externos
Queenstown

**Queenstown** ye o nombre de cuantas localidaz arredol d'o mundo:

****Localidaz actuals***
**Queenstown (Blackpool), Lancashire, Reino Uniu
**Queenstown (Sudafrica), una ciudat en Sudafrica
**Queenstown (Maryland), Estaus Unius
**Queenstown (Nueva Zelanda), una localidat en Otago, Nueva Zelanda
**Queenstown (Singapur), un barrio de Singapur
**Queenstown (Australia Meridional), un barrio d'Adelaida
**Queenstown (Tasmania), Australia
**Queenstown (Wisconsin), Estaus Unius
**Queenstown (Alberta), un lugarón en Canadá
****Localidat ditas antismás Queenstown***
**Queenstown yera o nombre antigo de Cobh, Irlanda
**Queenstown yera o nombre orichinal de Port Clements (Columbia Britanica), Canadá
**Queenstown yera o nombre orichinal de Queenston (Ontario), Canadá
**Queenstown yera o nombre orichinal de St Andrews (Victoria), Australia
**Queenstown yera o nombre orichinal de Victoria (Hong Kong)

## Se veiga tamién
*Queensborough (desambigación)
*Queenston (desambigación)
Anglés neozelandés

L**'anglés neozelandés** (en anglés: *New Zealand English*; abreviatura: *NZE*)  ye un dialecto de l'idioma anglés charrau en Nueva Zelanda. L'anglés ye un d'os tres idiomas oficials de Nueva Zelanda (chunto con l'idioma de signos de Nueva Zelanda y o idioma maorí)  y a primera luenga d'a mayoría d'a población.

L'idioma anglés fue ficau en Nueva Zelanda por os colonizadors mientres o sieglo XIX. Ye por ixo una d'as "variedaz nativas d'a luenga anglesa mas nuevas que existen, variedat desarrollada y distinta d'a resta nomás dende fa bels 150 anyos". A mayoría d'influyencias en l'anglés neozelandés vienen de l'anglés australiano, anglés d'o sud, anglés irlandés, anglés escocés, a prestichiosa Pronunciación recibida (en anglés *Received Pronunciation* u *RP*) y o maorí.
L'anglés neozelandés ye muit parellano a l'anglés australiano en a suya pronunciación, con chicotas diferencias.

## Referencias
Donald Trump

**Donald John Trump**, naixiu de Nueva York (Nueva York, Estaus Unius) o 14 de chunio de 1946 ye un empresario y politico estausunidense. Estió o 45eno President d'os Estaus Unius, succedendo a Barack Obama, dimpués d'haber ganau as eleccions presidencials estausunidenses celebradas o 8 de noviembre de 2016, encara que fue formalment esleito como President d'os Estaus Unius por o colechio electoral surtiu d'ixas eleccions en aviento de 2016. Donald Trump prenió oficialment o suyo cargo como 45eno President d'os Estaus Unius o 20 de chinero de 2017 y remató o suyo mandato o 20 de chinero de 2021 estando lo suyo succesor Joe Biden. Tornó a estar esleyiu como 47eno President d'os Estaus Unius, prenendo posesión d'o cargo lo 20 de chinero de 2025.

A suya muller en l'actualidat ye Melania Trump qui estió primera dama d'Estaus Unius, mientres o mandato d'o suyo marido.

## Referencias

## Vinclos externos